Amerikkalaistoimittaja muutti saksalaiseen pikkukaupunkiin toisen maailmansodan jälkeen ottaakseen selvää, miksi tavalliset, hyvät miehet olivat liittyneet natsipuolueeseen.

­

Kesällä voi lukea jotain kevyttä – tai sitten voi räjäyttää tajuntansa.

Itse en ole saanut mielestäni Milton Mayerin kirjaa They Thought They Were Free. Amerikkalainen toimittaja Mayer muutti saksalaiseen pikku­kaupunkiin seitsemän vuotta toisen maailmansodan päättymisen jälkeen. Hän tutustui kymmeneen mieheen – kuten opettajaan, leipuriin, räätäliin ja poliisiin – ottaakseen selvää, miksi miehet olivat liittyneet natsipuolueeseen.